Diari Oficial de la Generalitat Valenciana


Sumari del DOGV 4526, del 20-06-2003 (2003/7422)

ORDRE de 18 de juny de 2003, del conseller d'Economia, Hisenda i Ocupació, per la qual es modifiquen les bases per al desenvolupament del Pla de Formació i Informació en Prevenció de Riscos Laborals per a l'exercici 2003, aprovades per mitjà d'Ordre de 21 de maig de 2003, del conseller d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4526

Data del DOGV
:   20-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/7422


Data del document
:   18-06-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * formació en el lloc de treball
    * seguretat en el treball
    * suport econòmic
    * sindicat
    * fundació

ORDRE de 18 de juny de 2003, del conseller d'Economia, Hisenda i Ocupació, per la qual es modifiquen les bases per al desenvolupament del Pla de Formació i Informació en Prevenció de Riscos Laborals per a l'exercici 2003, aprovades per mitjà d'Ordre de 21 de maig de 2003, del conseller d'Economia, Hisenda i Ocupació. [2003/X7422]
  
Per mitjà d'Ordre de 21 de maig de 2003, del conseller d'Economia, Hisenda i Ocupació, publicada en el Diari Oficial de la Generalitat Valenciana número 4.514, de 4 de juny del 2003, es van aprovar les bases per al desenvolupament del Pla de Formació i Informació en Prevenció de Riscos Laborals per a l'exercici 2003, que figuren com annex a l'ordre referida.
  
Les bases aprovades incloïen una sèrie de despeses elegibles, que si bé eren adequades a la normativa continguda en el Reglament CE núm. 1.685/2000, de la Comissió de 28 de juliol del 2000, no ho eren per a el seu finançament per mitjà de la línia pressupostària continguda en els pressupostos de la Generalitat Valenciana per al present exercici.
  
Per això, i fent ús de les facultats que m'atribuïx l'article 35 de la Llei 5/1986, de 30 de desembre,
  
ORDENE
  
Article únic
  
Es modifica la base setena i novena que regiran la concessió d'ajudes per a la realització del Pla de Formació i Informació en Prevenció de Riscos Laborals de la Comunitat Valenciana per a l'exercici 2003, el contingut de la qual serà el següent:
  
?Setena. Despeses elegibles. Mòdul per al càlcul de les ajudes
  
L'aportació global de la Conselleria d'Economia, Hisenda i Ocupació es destinarà a despeses elegibles, segons la normativa dels Fons Estructurals continguda en el Reglament CE núm. 1685/2000 de la Comissió de 28 de juliol de 2000 (DOCE de 29 de juliol del 2000); estes són les següents:
  
· Sous i cotitzacions socials del personal docent que impartisca els continguts formatius
  
· Sous i cotitzacions socials del personal tècnic i de suport, que es destine exclusivament a funcions de coordinació, documentació, control i avaluació de les actuacions programades.
  
· Honoraris de professionals no subjectes a relació laboral, quan la seua participació s'incloga en els distints mòduls formatius i impartició de les jornades de sensibilització programades. Se n'exclouen expressament les activitats d'assessorament.
  
· Despeses corresponents a les accions executades per entitats o empreses a les quals les entitats encarreguen en règim de subcontractació. Les factures hauran d'especificar els diferents conceptes unitaris relatius a l'acció subcontractada.
  
· Despeses en material didàctic i fungible, necessari per a la impartició dels cursos de formació i la realització de les jornades.
  
· Despeses generals per subministraments d'energia elèctrica, aigua, etc. sempre que s'assignen a prorrata seguint un mètode just i equitatiu degudament justificat.
  
· Despeses en publicitat i difusió de les accions programades.
  
· Lloguers i arrendaments, exclòs l'arrendament financer, de locals i equips destinats a les actuacions delimitades en la clàusula tercera.
  
· Despeses financeres: només seran subvencionables aquelles despeses i interessos meritats com a conseqüència de la formalització de préstec o pòlisses de crèdit, destinats a obtindre liquiditat anticipada i amb el màxim de la quantitat subvencionada i en tant que, esta siga alliberada efectivament, prenent-se com a data de meritació dels interessos mencionats la de la transferència de fons de la Generalitat Valenciana pels conceptes indicats.
  
· L'IVA suportat serà subvencionable, ja que les entitats beneficiàries no tenen ànim de lucre i no repercutixen l'impost en tercers.
  
Les quanties de les subvencions es fixaran per a les accions formatives i informatives d'acord amb un mòdul de 10 euros /alumne per hora lectiva.
  
En el dit mòdul no es computaran les despeses del personal contractat específicament per la Fundació per a la realització de les funcions de coordinació, control i avaluació del Pla en el seu conjunt.
  
L'import del mòdul podrà incrementar-se fins a un 20 per cent quan els cursos impartits siguen de caràcter pràctic, prenent per a això en consideració les instal·lacions especialitzades i/o l'equip o material tècnic utilitzat?.
  
?Novena. Justificació de la subvenció
  
Les entitats beneficiàries, a través de la Fundació, justificaran abans del dia 31 de desembre del 2003, les activitats formatives i informatives subvencionades, per mitjà de la presentació ?en el suport informàtic que s'establisca- de memòries detallades del conjunt d'actuacions realitzades.
  
Les memòries hauran de contindre, almenys, els següents epígrafs:
  
1. Objectius i continguts de les activitats formatives i informatives.
  
2. Detall dels cursos bàsics en prevenció de riscos laborals realitzats, indicant el lloc, la localitat, al data de realització, els horaris i el nombre d'alumnes assistents.
  
3. Relació d'alumnes per curs en prevenció de riscos laborals, indicant-ne els noms i cognoms, DNI i domicili.
  
4. Fitxes de control d'assistència de les activitats referides amb noms i cognoms, DNI i firmes
  
5. Relacions de delegats de prevenció, treballadors designats per l'empresari i empresaris que havent cobert el 75% d'assistència al curs i hagen superat la prova d'avaluació corresponent, se'ls lliure diploma acreditatiu, indicant-ne el nom i cognoms, DNI, el nom i domicili de l'empresa.
  
Així mateix, s'adjuntarà justificació de la despesa efectuada, sempre que esta tinga el concepte d'elegible en los termes previstos en la base setena, i s'hauran d'aportar els documents següents:
  
1. Nòmines i assegurances socials del personal contractat.
  
2. Factures i minutes professionals.
  
3. Certificacions bancàries de liquidació d'interessos, si és el cas, amb indicació del període d'aplicació.
  
4. Documents de pagament i rebuts de salaris, per tots els conceptes de despesa elegible que s'hagen meritat.
  
Les entitats beneficiàries hauran d'acreditar, amb caràcter previ al lliurament dels pagaments previstos, que es troben al corrent de les seues obligacions tributàries i de seguretat social en els termes previstos en l'Ordre de 30/05/96, de la Conselleria d'Economia i Hisenda o norma que la substituïsca.
  
Així mateix, hauran de comunicar a la Conselleria d'Economia, Hisenda i Ocupació la concessió, si és el cas, d'altres ajudes rebudes d'altres administracions públiques o ens públics o privats destinades als mateixos fins.
  
Per a la presentació de la documentació justificativa de les ajudes que es concedisquen s'atindrà al que disposen els convenis específics que subscriguen amb l'entitat col·laboradora?.
  
València, 18 de juny de 2003
  
El conseller d'Economia, Hisenda i Ocupació,